વિડિયોમાં શાંઘાઈ સ્થિત ફાઇનાન્સિયલ ન્યૂઝ સર્વિસ યિકાઈ મિડિયાની પત્રકાર લાયંગ શીન્ગાઈ, અમેરિકા સ્થિત એક ટીવી ચેનલની પત્રકાર ઝાંગ હુઇજુન તરફ જોતી દેખાય છે. પછી તે તેની આંખોને કંઈક એ રીતે ઉલાળે છે જેનાથી તેનો કંટાળો સ્પષ્ટ થાય છે. તેનો કંટાળો ઝાંગે ૪૫ સેકન્ડના પૂછેલા પ્રશ્ન માટે હતો. અને આ પ્રશ્ન સરકાર માટે પડકારજનક નહોતો, પણ તેની ખુશામત કરતો હોય તે પ્રકારનો હતો. લાયંગનો કંટાળો કદાચ આ ખુશામતખોરી પ્રત્યે પણ હતો.